tartuNLP/wikipedia-smugri-20251201 huggingface dataset:
Marcin Przybyłowicz

Marcin Przybyłowicz (sündinud 4. mail 1985) on poola helilooja, helikujundaja ja produtsent. 
Eelkõige on ta tuntud mängude "" ja "The Vanishing of Ethan Carter" ning Poola ajaloolise draamasarja "Korona królów" heliloojana. 
Przybyłowiczi hakkas muusikat kirjutama ajal, kui õppis Feliks Nowowiejski nimelises Bydgoszczi Muusikaakadeemias Bydgoszczis Poolaas. 2007. aastal sai ta Poola riikliku telekanali TVP Creative Valley noorte talentide stipendiumi.
Heliloojana tegeles ta ka orkestreerimise ja arranžeerimisega.
Tunnustus.
2014. aastal oli ta nomineeritud "The Vanishing of Ethan Carteri" muusika Annual Game Music Awardsi suurepärase heli kujundamise auhinnale ja 2015. aastal IGFi audio kvaliteedi auhinnale. 2015. aastal võitis Marcin Przybyłowicz koos oma kolleegi Mikolai Stroinskiga National Academy of Video Game Trade Reviewersi algupärase muusika auhinna "i" muusika eest.
Imik

 
Imik ehk rinnalaps on laps alates sündimisest kuni üheaastaseks saamiseni. Reisimisel võidakse arvestada alla ühe aastast last kokku koos emaga.
Zooloogias ja põllumajanduses nimetatakse imikuks ka imemisealist noorlooma.
Nunnudus

Nunnudus ehk nunnusus ehk armsus on välimuse ning käitumise meeldivus või ligitõmbavus, mida seostatakse imiku- ja lapseealisuse (ümar näokuju, suured silmad, lai laup, kohmakad liigutused jne) omadustega. Nunnud võivad olla inimlapsed, aga ka loomad või ka asjad. Eesti kõnekeeles kasutatakse väljendit nunnumeeter meeldivuse väljendamiseks.
Kultuuriline päritolu.
Millegi nunnuks pidamine võib olla bioloogiline, tekitades soovi abitu ja kohmaka olevuse eest hoolitseda. Teisalt võidakse mõned nunnususe tunnused ka teise kultuuriruumi importida, näiteks on suurte silmadega seonduv nunnusus lääneriikidesse toodud paljuski Jaapani ja Ida-Aasia animatsioonidega.
Mõju.
Nunnusust kasutatakse sageli animatsioonides, muutes vahel meeldivaks ka liigid, keda muidu ehk peljatakse, näiteks ämblikud. Säärane liigi kujutusviis võib tagada selle ellujäämise – näiteks hiidpanda.
Nunnu eelistamisega äärmusesse kaldumisel on ka oma kahjulik mõju. Nii võidakse mõned tõud aretada välimuselt nunnuks, arvestamata sealjuures selle kahjuliku mõjuga vastava loomatõu füüsisele: näiteks mopsid, kel on aretuse tulemusel hingamisprobleemid. Samuti mõjutab see negatiivselt neid loomaliike, keda ei peeta üldiselt nunnuks: need pälvivad vähem tähelepanu ja ei vääri üldsuse arvates alalhoidu või ka vastupidi – mõne liigi nunnuna kujutamise tulemusel võib suureneda selle liigi salakaubana import.
Agressiivsus.
Ligi pooled inimestest tajuvad midagi nende jaoks nunnut nähes agressiivseid tundeid (ing k "cute aggression"), tekib soov nunnut objekti lämmatavalt kallistada, pigistada, näpistada või isegi lüüa. Erinevalt muudest agressiivsusolukordadest ei tulene need tunded soovist kahju teha, vaid emotsioonide üle voolamisest. Mõnede ekspertide hinnangul võib olla tegemist omamoodi emotsionaalse "hädapiduriga", mis aitab ülevoolavat positiivset emotsiooni negatiivsega tasakaalustada. Seda hüpoteesi toetavad teised negatiivsed reaktsioonid nunnudusele: mossitava või kurva näo tegemine, nukralt "avv" häälitsused jne. Psühholoogias langeb see dimorfse ilmingu kategooriasse, kus väline väljendusviis vastandub inimese tunnetele – näiteks naerupisarad või rõõmust rusikaga vehkimine.
Euroopa-Araabia dialoog

 
Euroopa-Araabia dialoogiks nimetatakse 1970. aastal alguse saanud geopoliitilist ideed, mis puudutas Prantsusmaa poliitikat Araabia suhtes, mida hakati ellu viima alates aastast 1973, pärast Yom Kippuri sõda ja esimest naftakriisi.
Mõtte elluviijad olid Prantsusmaa president Georges Pompidoule ja välisminister Michel Jobert. Jobert ütles, et dialoog põhineb "siirusel", mitte "oskusel". Osapoolteks olid Euroopa Majandusühendus ja Araabia Liiga. Euroopa-Araabia üksteisest sõltumise olemust oli põhjalikult uuritud, et viia ellu radikaalne uuendus poolte vaheliste suhete leevendamiseks, järgides võrdsuse ja indiviidi huvide austamise põhimõtteid. Samal ajal on Euroopa-Araabia dialoogil olnud ka tugev poliitiline sisu, mille eesmärk oli luua Euroopa-Araabia koostöö USA poliitiliste strateegiate vastu Lähis-Idas.
Ajalugu.
Eurooplased nägid dialoogi, kui võimalust arutada kaubanduslikke suhteid, kuid araablased nägid selles võimalust arutada poliitilisi suhteid. Vajadus innovatsiooni järele oli suur, kuna nii Euroopa Majandusühendusel, kui ka Araabia Liigal oli sel ajal väga vähe kogemusi struktureeritud dialoogi pidamisel teiste institutsioonidega. Dialoogi läbiviimiseks loodi kolm rühma: "ministrite kolmik", "üldkomitee" ja töörühmad. Kolmik, millest sai tavapärane ühingu praktika, loodi selleks, et aidata nõukogu eesistujariiki poliitilise koostöö küsimustes ja tagada järjepidevus. Dialoogi puhul koosneb kolmik mõlema poole esindajatest, praegusest, eelmisest ja järgmisest eesistujariigist. Üldkomisjoni koosseis, dialoogi keskne organ jääb mõlema poole otsustada.
Tänu Dublini kompromissile on ka Palestiina Vabastusorganisatsioonil võimalik dialoogis osaleda. Dialoogi tegevus peatati 1979. aastal Araabia Liiga taotlusel pärast Camp Davidi lepinguid, ainult pärast nelja üldkomitee istungit. 1980. aasta juunis toimunud Veneetsia deklaratsiooniga otsustas ühendus, et on aeg töötada dialoogi poliitiliste aspektide kallal ja korraldas 1983. aasta detsembris Ateenas üldkomitee ettevalmistava koosoleku. Egiptuse silmapaistev äraolek, mis oli põhjustatud riigi taandumisest Araabia Liigast, oli piisav, et dialoog ei saaks täisväärtuslikult jätkuda. Pärast Egiptuse naasmist üritati dialoogi taasalustada 1989. aasta detsembris, algatajaks oli jälle Prantsusmaa, kes oli samal ajal Euroopa Liidu eesistujariik. Prantslased korraldasid Pariisis Euroopa-Araabia ministrite konverentsi. 1990. aasta juunis järgnes konverentsile dialoogi üldkomisjoni koosolek. Lahesõda ja järgnevad Araabia kriisid ning erimeelsused on vahepeal dialoogi blokeerinud.
Jaunāmuiža

Jaunāmuiža on mitme koha nimi.
Meelika Aava

Meelika Aava (sündinud 7. aprillil 1954 Harjumaal) on Eesti jurist, kohtunik.
Ta lõpetas 1979. aastal Tartu Riikliku Ülikooli õiguse erialal. Aastatel 1978–1992 töötas ta Harju Rajooni Prokuratuuris (alates 08.05.1990 Eesti Vabariigi Prokuratuur) järjest prokuröri abi, prokuröri vanemabi, prokuröri, vanemprokuröri ja osakonna prokurörina. 1992–1993 oli ta Politseiameti vanemreferent.
Vabariigi President nimetas 14. septembril 1993 Riigikohtu üldkogu ettepanekul Meelika Aava kohtunikuks Tallinna Ringkonnakohtusse. Ta töötab Tallinna Ringkonnakohtu kriminaalkolleegiumis.
Urmas Reinola

Urmas Reinola (sündinud 6. septembril 1957 Viljandis) on Eesti jurist, endine kohtunik.
Ta lõpetas 1983. aastal õpingud Tartu Riikliku Ülikooli õigusteaduskonnas. Aastatel 1982–1990 töötas ta Viljandi rajooni prokuratuuris stažööri ja uurijana. 1990–1991 oli ta ettevõttes juhataja asetäitja, 1991–1993 Viljandi linnavalitsuse linnasekretär.
5. oktoobril 1993 nimetas Vabariigi President Riigikohtu üldkogu ettepanekul Urmas Reinola esimese astme kohtunikuks Viljandi Maakohtusse. Ta on olnud Viljandi Maakohtu kohtu esimees.
28. juunil 2006 nimetas Vabariigi President Riigikohtu üldkogu ettepanekul Urmas Reinola teise astme kohtunikuks. Ta töötas Tallinna Ringkonnakohtu kriminaalkolleegiumis.
31. augustist 2022 on ta pensionil.
Andres Parmas

Andres Parmas (sündinud 3. juunil 1977) on Eesti jurist, ametilt kohtunik, olnud ka riigi peaprokurör. 
Ta lõpetas 1995. aastal Tartu 3. Keskkooli. Seejärel õppis Tartu Ülikoolis õiguse erialal bakalaureuseõppes aastatel 1996–2002, magistriõppes 2002–2005. Alates 2005. aastast on tal õpingud pooleli doktoriõppes.
Ta on olnud Tartu Ülikooli Balti õpingute programminõukogu liige 2007–2011 ning Tartu Ülikooli õigusteaduskonna nõukogu liige 2008–2012. Ta on pidanud 2003–2017 Tartu Ülikoolis loenguid kriminaalõiguse alal.
2. juunil 2014 nimetas Vabariigi President Riigikohtu üldkogu ettepanekul Andres Parmase kohtunikuks Tallinna Ringkonnakohtusse alates 1. juulist 2014. Ta töötas kuni 2. veebruarini 2020 Tallinna Ringkonnakohtu kriminaalkolleegiumis, mil tema volitused peatati seoses tema nimetamisega riigi peaprokuröriks.
9. jaanuaril 2020 nimetas Jüri Ratase juhitud Vabariigi Valitsus Parmase viieks aastaks riigi peaprokuröri ametikohale alates 3. veebruarist 2020. 
Ta on olnud järgmiste erakondade liige: Demokraadid – Eesti Demokraatlik Partei (29.04.1997–01.01.2006) ning Isamaa ja Res Publica Liit (09.01.2006–06.03.2013).
Rahu (kino)

Rahu oli kino Tallinnas Pelgurannas Pelguranna, Kopli ja Sõle tänava ristil, ametliku aadressiga Kopli 69b. 
Pelguranna rajatava asumi ühte keskusse kavandati ka kino. Hoonet hakati projekteerima 1955. aastal, projekt valmis 1956. aastal. Projekti alusena kasutatud üleliidulist tüüpprojekti muutsid ja sidusid arhitektid Heili ja August Volberg.
502 istekohaga kino valmis 1959. aastal. Kino avati 26. juunil 1959 filmi Esimese järgu kapten seansiga. See oli esimene laiekraankino Tallinnas. Teise korruse fuajeesse valmistas kunstnik Dolores Hoffmann 1963. aastal ruumi üht seina katva freskomaali.
Kino lõpetas tegevuse 1994. aastal. Pärast seda on hoones tegutsenud sisustusmaterjalide esinduspood ja kuni 1. detsembrini 2018 oli seal kasiino. 
Hoone lammutati aprillis 2019 ja asemele ehitati Maxima kaubanduskeskus
Parmas

Parmas on kuivade viljavihkude kogum.
Vilja käsitsi lõikamisel seoti see vihku kohe lõikamise ajal, v.a. hommikul kastega lõigatu, mil lasti kuivada õhtuni. Vihud köideti kokku kõrtest keeratud sidemetega ning pandi 4–10 kaupa kokku või üksteise peale hunnikusse, mida nimetati parmas. Samal päeval laoti vihud parmastest hakki, napra või auna. Mõnel pool nimetati parmaseks ka süle- või hangutäit sidumata suvivilja.
Vart (etnograafia)

Vart oli eesti vanim viljapeksuriist, koodi eelkäija.
See oli tugev lameda põlvekujulise kõverusega puuvemmal, pikkusega 120–170 cm. Vart koosnes varrest ehk ladvast ja löögiosast ehk tüvikust. Kõverat põlve nimetati kannaks. Valmistati looduslikult kõverast või painutatud puust (harilikult saarest). 
Rukkipeksul kasutati varta 18. ja 19. sajandil lisaks koodile peaaegu kogu Eesti ulatuses. Põhja- ja Lääne-Eestis kasutati ka linakuparde peksul. 20. sajandi algul kasutati varta paiguti veel Lääne-Eestis ja saartel.
Välislingid.
Vart, Eesti Põllumajandusmuuseum
Inguši keel

Inguši keel on nahhi-dagestani keelkonda kuuluv Kaukaasia keel. Lähemad sugulaskeeled on tšetšeeni ja batsbi keel.
Kirjasüsteem.
20. sajandi alguses loodi kirjakeel araabia tähestiku põhjal. 1923—1928 oli kasutusel ladina kirjal põhinev oma kirjasüsteem, seejärel 1928—1938 tšetšeeni-inguši ühine ladina kirjal põhinev kirjasüsteem ja 1938 mindi üle kirillitsal põhinevale kirjasüsteemile.
Praegune inguši tähestik:
Sõnarõhk on alati esimesel silbil.
Nimisõnad jagunevad 6 klassi.
Sõnavara.
Inguši keeles on palju on laensõnu vene, araabia, pärsia, osseedi ja gruusia keelest ning turgi keeltest.
Hilja Kull

Hilja Kull (sündinud Hilja Remmel; 26. veebruar 1924 Rakvere – 28. jaanuar 2019 Tartu) oli eesti pedagoog.
Ta õppis Rakvere Gümnaasiumis ja lõpetas 1951. aastal Tartu Riikliku Ülikooli matemaatikuna.
Ta töötas pikka aega Tartu 2. Keskkoolis matemaatikaõpetajana, 1976. aastast oli õpetaja-metoodik.
Pere.
Tema abikaasa oli õppejõud Lembit Kull, pojad Kalevi Kull ja Olevi Kull.
Tema vanemad olid August Remmel (1887–1970) ja Natalie Remmel (sünd. Valter, 1889–1965). Tema õde oli Elsa Maide (sünd. Remmel, 1913–1941).
Ta on maetud Tartus Raadi (Vana-Jaani) kalmistule. Hauakivi autor on Rein Karus.
ÅF-Consulting Aktsiaselts

ÅF-Consulting Aktsiaselts (varasema nimega ÅF-Estivo) on Eesti konsultatsioonifirma, mis tegeleb energeetikaalase- ja keskkonnaalase nõustamisega. ÅF-Consulting Aktsiaselts kuulub Põhjamaade konsultatsioonifirmale Ångpanneföreningen.
Künnapu &amp; Padrik

Künnapu &amp; Padrik on Eesti arhitektuuribüroo. Büroo on nimetatud Vilen Künnapu ja Ain Padriku järgi.
Estiko-Plastar

Estiko-Plastar, rahvusvaheliselt tuntud ka kui Estiko Packaging Solutions on Eesti ettevõte, mis toodab erinevaid pakendeid, pakkematerjale, kilesid ning kilekotte toiduainetööstusele ja muudele sektoritele. Üle 105-aastase ajalooga ettevõte tuntud ning kõrgelt hinnatud pakenditootja nii Baltimaades, Skandinaavias kui mujal Euroopas.
Estiko-Plastar on Estiko AS tütarettevõte.
Tallinna Linnahalli AS

Tallinna Linnahalli AS on Tallinna aktsiaselts, mis muu hulgas haldab Tallinna Linnahalli. Aktsiaseltsi tegevusalad on üürida äriruume ja vahendada üürnikele kommunaalteenuseid. Aktsiaseltsi nõukogu esimees on Mihhail Kõlvart.
Aktsiaselts on munitsipaalettevõtte Tallinna Linnahall õigusjärglane.
Tallinna Kristiine Teeninduskool

Tallinna Kristiine Teeninduskool oli Haridus- ja Teadusministeeriumi hallatav riigi kutsekool. 
Kool asutati 1970. aastal. Eesti NSV Kommunaalmajanduse ja Elanikkonna Elukondliku Teenindamise Ministeerium tahtis seal koolitada kõiki ministeeriumi haldusalas vaja minevaid teeninduserialade oskustöölisi. Kool oli NSV Liidus erialade arvult kõige laiema profiiliga kutsekool, kus õpetati umbes paarikümnel kutsealal.
Kooli asutamisel viidi Linnakutsekoolist nr 4 sinna üle juuksuri eriala. 1993. aastal aga liideti juba terve see kutsekool (siis juba Tallinna Vanalinna Õmbluskooli nime all). 
Kool likvideeriti 2003. aastal. Osa erialasid oli juba alates 1999. aastast viidud üle Tallinna Tööstushariduskeskusse, enamik viidi sinna üle kooli likvideerimisel. Juuksuriõpe viidi üle Tallinna Teeninduskooli.
Hooned on pärast kooli likvideerimist olnud tühjadena, tasapisi on neid võetud kasutusele muul otstarbel. Kooli ühiselamust on saanud kortermaja. Töökojahoones on tegutsenud erinevaid autoremondiettevõtteid, osaliselt on seal praegu Selveri kauplus. Õppehoones tegutseb tervise- ja meditsiiniteenuseid osutav polikliinikutaoline Kotka Tervisemaja. Staadionit kasutab EJL Tallinna noorte treeningkeskus.
Asukoht.
Kool asus Tallinnas Kristiine linnaosas aadressil Kotka 12 kooli jaoks ehitatud hoonetes, mis valmisid sügisel 1970. Hoonete projekti autor oli arhitekt Siimo Jõe.
Õppetöö.
Õppekeel oli üldiselt eesti, kuid ajaloo jooksul on koolis olnud ka venekeelset õpet. 
Peamiselt on kooli võetud vastu keskhariduse baasil, kuid eri aegadel on võetud vastu ka põhihariduse baasil.
Koolis on kokku õpetatud 32 eriala, sealhulgas juuksuri, rätsepa, kellassepa, lilleseadja, raadioelektrooniku, infotehnoloogi, autoremontija, automaalri, liftimehaaniku, müürsepa ja pottsepa eriala.
Muud.
Koolis alustas 13. oktoobril 1978 tegevust rahvatantsurühm Kandali. Kooli asukohas ja toetusel tegutseti kuni 1990. aastate alguseni.
Aasta lind (Venemaa)

Aasta linde (Птица года) valitakse Venemaal alates 1996. aastast. Valimist korraldab Venemaa lindude kaitse liit. 
Venemaa esimene aasta lind oli rukkirääk. Sarnaselt Venemaaga oli rukkirääk ka esimene Eesti aasta lind 1995. aastal ja esimene Läti aasta lind 1996. aastal.
Aasta lind (Valgevene)

Valgevenes tegeleb aasta linnu ("Птушка года") valimisega riiklik organisatsioon Valgevene lindude elu ("Грамадская арганізацыя "Ахова птушак Бацькаўшчыны""). Aasta linde valitakse alates 2000. aastast ja esimeseks aasta linnuks oli valge-toonekurg.
Aasta lind (Armeenia)

Armeenias valitakse aasta linde alates 2009. aastast. Esimeseks aasta linnuks oli kassikakk.
Aasta lind (Läti)

Lätis valitakse aasta linde alates 1996. aastast.
Esimene aasta lind oli rukkirääk. Sarnaselt Lätiga oli rukkirääk ka esimene Eesti aasta lind 1995. aastal ja esimene Venemaa aasta lind 1996. aastal.
Maks ja Moorits

"Maks ja Moorits" (originaalis "Max und Moritz"; täispealkirjaga "Max und Moritz – Eine Bubengeschichte in sieben Streichen") on saksa kirjaniku Wilhelm Buschi raamat, mis räägib kahe poisi Maksi ja Mooritsa koerustükkidest. Raamat avaldati 1865.
Wilhelm Buschi pildiraamatuid õelatest marakrattidest Maksist ja Mooritsast on korduvalt avaldatud ka eesti keeles.
Teaduskollektsioon

Teaduskollektsioon (inglise "scientific collection") on püsivat teaduslikku väärtust omav ja peamiselt teadustegevuse eesmärgil kasutatav süstematiseeritud, säiliku tasandil kataloogitud või säilikuna dokumenteeritud artefaktide või looduslike objektide ning infokandjate kogu. Teaduskollektsiooni säilimise, arendamise ja teadustööks kättesaadavuse tagab kollektsiooni haldav teadus- ja arendusasutus. 
Teaduskollektsioonid Eestis.
Sama eriala teaduskollektsioonid moodustavad Eesti piires virtuaalse ühenduse ehk rahvuskollektsiooni. Rahvuskollektsiooni eesmärgiks on samatüübiliste teaduskollektsioonide haldamise ja arendamise koordineerimine ning metoodilise juhtimise tõhustamine. Rahvuskollektsioon omab olulist rahvuslikku (üleriigilist) ja loodusteadustes ka rahvusvahelist kaalu. Eesti rahvuskollektsioonid jagunevad kaheks: humanitaarteaduslikud kollektsioonid ja loodusteaduslikud kollektsioonid.
Humanitaarteaduslikud kollektsioonid on vallaskultuuripärandi hulka kuuluvad inimese poolt loodud artefaktid (dokumendipärand, teavikud, esemed jne) või inimese tegevuse tulemusel tekkinud objektid (arheoloogiamälestised), mis omavad teaduslikku, kultuurilist, rahvuslikku vms väärtust, on püsisäilitatavad ja kasutatavad teaduslikuks uurimistööks nii praegu kui ka kaugemas tulevikus, nii säilitustingimustele vastavas säilituspaigas kui ka piiratud ulatuses rahvusvahelise laenutuse ja vahetuse teel. Enamasti on kollektsioon võimalikult terviklik, süstematiseeritud ja dokumenteeritud. Humanitaarteaduslike kollektsioonide alla kuuluvad rahvuskollektsioonid on: 
1) arheoloogia rahvuskollektsioon
2) eesti keele rahvuskollektsioon
3) kultuuriloo ja vanaraamatu rahvuskollektsioon
4) rahvaluule rahvuskollektsioon
Loodusteaduslikud kollektsioonid on loodusest kogutud või looduslikult tekkinud elus- ja elutute objektide (liigiisendid, raku- ja mikroobikultuurid, kivistised, mineraalid, pinnaseproovid jm) püsisäilitatavad kollektsioonid, mis on määratud teaduslikuks uurimistööks nii praegu kui ka kaugemas tulevikus, nii haldavas asutuses kui vajadusel ka laenutuse, deponeerimise ja vahetuse teel. Tavaliselt on hoitavad säilikud dokumenteeritud (varustatud andmetega leiukoha, elusolenditel elupaiga, kogumisaja ja koguja kohta, isendid soovitatavalt identifitseeritud ehk määratud). Loodusteaduslike kollektsioonide alla kuuluvad rahvuskollektsioonid on:
1) botaanika rahvuskollektsioon
2) geoloogia rahvuskollektsioon
3) mikrobioloogia rahvuskollektsioon
4) mükoloogia rahvuskollektsioon
5) zooloogia rahvuskollektsioon
Seoses Nagoya protokolli rakendumisega hindab Haridus- ja Teadusministeerium alates 2015. aastast, kas geneetiliste ressurssidega seotud teaduskollektsioonid järgivad Nagoya protokollist tulenevaid nõudeid materjali kogumisel, registreerimisel, kasutamisel ja edastamisel. Nagoya protokoll reguleerib juurdepääsu geneetilistele ressurssidele ja nende kasutamisest saadava tulu õiglast ja erapooletut jaotamist. 
Välislingid.
Eesti Teaduskogude portaal
Loodusteaduslikud arhiivid ja infovõrgustik (NATARC)
Dolhasca

Dolhasca on linn Rumeenias Suceava maakonnas. Linn asub ajaloolises Moldova piirkonnas.
Linna haldusalasse kuulub seitse küla: Budeni, Gulia, Poiana, Poienari, Probota, Siliștea Nouă ja Valea Poienei.
2011. aasta rahvaloenduse andmetel oli Dolhasca elanikest rumeenlasi 82,65% ja mustlasi 12,21%. Rahvus oli teadmata 5,12%-l inimestest.
Drăgășani

Drăgășani on linn Rumeenias Vâlcea maakonnas. 
Linn asub Olti jõe paremal kaldal.
Linna haldusalasse kuulub neli küla: Capu Dealului, Valea Caselor, Zărneni ja Zlătărei. 
2011. aasta rahvaloenduse andmetel oli Drăgășani elanike arv 17 871, neist rumeenlasi oli 87,29%, mustlasi 5,82% ja teistest rahvustest inimesi 0,05%. Rahvus oli teadmata 6,82%-l inimestest.
Valdis Kaskema

Valdis Kaskema (2. juuli 1969 – 20. jaanuar 2019) oli eesti ettevõtja. 
Ta oli Eesti suurim maasikakasvataja, kes tegutses selles valdkonnas üle 20 aasta. Tartumaal Nõo vallas kasvatas ta oma ettevõttes "Kindel Käsi" maasikaid 20 hektaril.
Valdis Kaskema hukkus õnnetuse tagajärjel, mis juhtus 20. jaanuaril Valgamaal Otepää lähistel Kibena külas, kus mootorsaaniga sõitnud Kaskema kaldus tähistatud mootorsaanirajalt põllule ja sai nii raskelt vigastada, et meedikutel ei õnnestunud teda päästa.
Ta oli kindla sõna poolest tuntud maasikakasvataja, kes arendas marjakasvatajate ühistegevust, katsetas oma põldudel uuendusi ja tegi koostööd konsulentidega. Kaskema oli aastal 2015 Aasta põllumehe konkursil üks kandidaatidest.
Maasikate korjamiseks võttis ta esimesena Eestis kasutusel nn maasikakombaini ehk traktori järel veetava lava, kus peal saab 14 inimest kõhuli olles marju korjata. Kaks inimest on kaalumas ja kontrollimas ning üks on lava vedava traktori roolis.
Tantsuline liikumine

Tantsuline liikumine sisaldab nii tantsu kui ka liikumise mõistet, kuid jääb sisult rohkem tantsukeskseks. See on füüsiline tegevus, mis võib sisaldada nii igapäevaseid kui ka keha piire kompavaid ning eri dünaamikat rakendavaid liikumisi eesmärgiga end selle kaudu väljendada. 
Päritolu.
Mõiste „tantsuline liikumine“ kajastub eelkõige riiklikus kehalise kasvatuse õppekavas. 2009. aastal läbis senine kehalise kasvatuse õppekava uuenduskuuri ning seni õppekavas esinenud rütmika tegi läbi muutuse tantsuõpetuseks kujunemise suunas. Selleks, et kehalise kasvatuse õpetajaid mitte liialt kohutada, otsustati väga konkreetse mõiste „tants“ asemel käiku võtta laiema tähendusega "tantsuline liikumine".
Üldisemalt on tantsuline liikumine siiski osa tantsust, olles selle vabam väljendusvorm ehk tantsuline liikumine ei seostu ühegi kindla stiili või žanriga. Samuti ei ole tegu fikseeritud koreograafiaga vaid pigem just vaba liikumisega vabas vormis enese väljendamiseks.
Ajalugu.
Tantsu ajaloo alguseks võib pidada juba ammustest aegadest pärit rituaale, kus tantsulisel liikumisel oli suur osa. Tants oli rituaali osadeks nii vanas Egiptuses, Vana-Roomas kui ka India templites, esinedes seal mitte niivõrd tänapäevase koreograafia, vaid liikumisena, mis kandis edasi teist tähendust ning dünaamikat kui igapäevased tegevused ning sellest tingitud liikumine. Tänapäeval läänemaailmas tuntud tantsustiilide alguseks on aga 16. sajandi Prantsusmaa, kus Louis XIV õukonnas pandi algus balletile. Tollele tehnikale tuginedes või sellele vastandudes kujunesid ka ülejäänud tantsustiilid, mida praegusel ajal paljugi harrastatakse, hiphopist ja showst kaasaegse tantsuni välja. 
Tantsulise liikumise enda ajalugu võib vaadelda kahest küljest. Ühelt poolt on see midagi, mis on olemas olnud aegade algusest saadik, väljendudes rituaalides. Teises kontekstis on väljend aga vaid kümmekond aastat vana, tekkides 2008. aastal koos kehalise kasvatuse õppekava muutustega asendades tantsuõppe mõistet. Eesmärk tookorral vähendada kehalise kasvatuse õpetajates pinget ning hirmu tantsu õpetamise suunas.
Jaotuvus/kuuluvus.
Tantsul mõistena on väga erinevaid väljundeid ja suundi. Tantsuks võib pidada üldiselt liikumist, rütmistatud liikumist, liikumist muusika saatel, kindlat koreograafiat, kompositsiooni jne. Enamasti mõistetakse tantsu kui koreograafiat. Koreograafia on tantsu loomise kunst, liikumise kogumine ja organiseerimine teatud joonisesse ja järjestusse. Tantsulise liikumise eesmärk on saada teadlikuks oma kehast, tants on liikumine loovas, loomingulises ja mõtestatud tegevuses (Sööt). Tantsulise liikumise eesmärk on seega pigem tegeleda oma kehaga ja võimalus end väljendada liikumise keeles vabas vormis ilma, et tulemiks peaks olema mingit moodi organiseeritud liikumine nagu seda on koreograafia puhul.
Muhu Pagarid

OÜ Muhu Pagarid on Eesti toiduainetööstusettevõte, mis toodab ja müüb spetsiaalset Muhu leiba.
Ettevõte on registreeritud Saare maakonnas Muhu vallas Liiva külas. Ettevõte kanti Äriregistrisse 2012. Ettevõtte asutas Martin Sepping.
Peale Muhu saare on ettevõttel pagarikojad ka Tallinnas ja Tartus.
Eesti Pagar

AS Eesti Pagar (varasema nimega AS "ETK Leib") on Eesti toiduainetööstusettevõte; ühtlasi Eesti suurim pagaritööstusettevõte. Ettevõte kasutab oma toodetel kaubamärki Eesti Pagar. Kaubamärk võeti kasutusele 2004.
Ettevõtte peakontor asub Paides aadressil Tööstuse tänav 34.
Uus Ühtsus

Uus Ühtsus (, JV) on paremtsentristlik valimisliit Lätis. Selle liikmed on Ühtsus ja veel neli piirkondlikku erakonda ning see on üldiselt orienteeritud liberaalkonservatismile ja liberalismile.
Ajalugu.
Enne 2018. aasta Läti parlamendivalimisi, 2018. aasta aprillis moodustas erakond Ühtsus valimisliidu Uus Ühtsus (erakond ise on endiselt registreeritud Ühtsusena) koos piirkondlike erakondadega "Kuldīga Valla Eest", "Valmiera ja Vidzeme Eest" ning Tukumsi Linna ja Valla Eest [], millega ühines juunis ka "Jēkabpilsi Piirkondlik Partei".
Varem selle nimekirjas kandideerinud Ühtsuse eelmine partner Latgale Partei ei olnud esialgu kindel, kas liituda valimisliiduga, kuna üks partei fraktsioon toetas partnerlust Läti Regioonide Ühendusega. Lõpuks allkirjastasid Latgale Partei ja Uus Ühtsus juulis koostöölepingu. Nimekirjaga liitumise pakkumist laiendati ka liberaalsele erakonnale Liikumine Poolt! ja vasaktsentristlikutele Progressiividele, kuid lõpuks mõlemad keeldusid.
Kuigi JV nimekirjal läks 2018. aasta valimistel kehvasti, ületades viieprotsendise künnise vaid 1,7%ga ja tõustes vastvalitud seimi väikseimaks erakonnaks, siis Uue Konservatiivse Partei ja KPV LV peaministrikandidaatide ebaõnnestumine 2019. aasta jaanuari alguseks kutsus valitsus Läti presidenti Raimonds Vējonist üles pakkuma võimalust Uue Ühtsuse kandidaadile, endisele Euroopa Parlamendi liikmele Krišjānis Kariņšile. 23. jaanuaril 2019 kiitis seim heaks Kariņši valitsuse, kuhu kuulusid Uus Ühtsus, Uued Konservatiivid, KPV LV, Arengule! Poolt! ja Rahvuslik Liit. Lisaks peaministritoolile olid valimisliidu käes ka välisministri ja rahandusministri portfell.
2021. aastaks hakkas liidu kaasasutaja ja hilisem koostööpartner Latgale Partei lähenema erakonnale Läti Arengu Poolt, tehes ühiskampaaniaid 2021. aasta kohalikeks valimisteks. Kuigi Uue Ühtsuse juhtkonnalt saadi ka pakkumine partnerlust pikendada, sõlmiti siiski 2022. aasta juulis selle aasta parlamendivalimisteks erakondade Latgale Partei ja Läti Arengu Poolt vahel koostööleping. Uus Ühtsus aga väitis veel septembris, et jätkab koostööd erakonnaga ka uues seimis.
Arturs Krišjānis Kariņši esimene valitsus

Arturs Krišjānis Kariņši esimene valitsus oli 23. jaanuaril 2019 Läti Vabariigi Seimi kinnitatud ja Arturs Krišjānis Kariņši juhitud viie erakonna koalitsioonivalitsus.
Koalitsiooni koosseis:
Mecklenburgi saadikud Preisimaal

Mecklenburg-Schwerin ja Mecklenburg-Strelitz lõid diplomaatilised suhted Preisimaaga 1794. aastal. Alates 1919. aastast olid saadikud ka Riiginõukogu liikmed.
Mecklenburg-Schwerini saadikud Preisimaal.
Saatkond suleti 1934. aastal.
Mecklenburg-Strelitzi saadikud Preisimaal.
Saatkond suleti 1932. aastal.
Supraport

Supraport (ladina keelest "supra" 'kohal/ülalpool asuv', "porta" 'uks'; itaalia keeles "sopraporte") on portaali või ukse kohal asuv raamitud pind maalingu või reljeefi jaoks. See võib asetseda seinal omaette või olla kujunduslikult seotud ukseraamistusega.
Kasutamine.
Supraporti kohtab losside ja residentside uste kujunduses alates renessansiperioodist, eriti rikkalikult kujundati supraporti baroki ja rokokoo ajal. Hiljem seostub ta historitsistlike hoonetega, aga ka juugendstiiliga. Supraport võib kanda vappi või kartušši või mõnd muud motiivi maalituna või reljeefis, maalitud suprapordi motiiv võib temaatiliselt olla seotud ruumiga, kus nad asetsevad või kuhu viib suprapordi all olev uks. Mitu supraporti ühes ruumis võivad olla kujundatud ühe tervikuna.
Eesti arhitektuuris kohtab supraporti peamiselt klassitsistlikes mõisates ja linnamajades, ent ka varasemais hooneis (Mustpeade maja Tallinnas, Narva hävinud barokkportaalid).
Kaģumciems

Kaģumciems on küla ("mazciems") Lätis Valka piirkonnas Zvārtava vallas. Küla asub Koiva jõe kaldal, valla keskusest Stepist 6,1, piirkonna keskusest Valkast 39,5 ja Riiast 169,7 kilomeetri kaugusel.
Küla asub Ziemeļgauja kaitstaval maastikul.
Lantsettaken

Lantsettaken (inglise keelest "lancet window") on kõrge ja kitsas teravkaarne aken, reeglina ehisraamistikuta. Iseloomulik eriti Inglismaa gooti arhitektuurile, aga seda esineb ka mujal keskaegsetel ja historitsistlikel hoonetel.
Sõnavara.
Mõnikord on lantsettakent ekslikult samastatud lantsettkaarega. Lantsettakna nimetus tuleb akna enda kujust, mitte kaare kujust – see ei pea tingimata olema lantsettkaar, vaid võib olla ümar või tavaline teravkaar.
Mierkalns

Mierkalns on küla ("mazciems") Lätis Valka piirkonnas Zvārtava vallas. Küla asub Koiva jõe kaldal, valla keskusest Stepist 8,3, piirkonna keskusest Valkast 34,6 ja Riiast 157,3 kilomeetri kaugusel.
Mierkalns oli nõukogude perioodil kohaliku kolhoosi keskasulaks. Külas asub Mierkalnsi bussipeatus.
Putras

Putras on küla ("mazciems") Lätis Valka piirkonnas Zvārtava vallas. Küla asub valla keskusest Stepist 9,6, piirkonna keskusest Valkast 35,9 ja Riiast 158,7 kilomeetri kaugusel.
Külast loodes asub Putrase soo. Putrases asub Augstkalni bussipeatus. 
Putrase muinaskalmed on kohaliku kaitse all olevad arheoloogiamälestised.
Vērsīši

Vērsīši on küla ("mazciems") Lätis Valka piirkonnas Zvārtava vallas. Küla asub valla keskusest Stepist 12,7, piirkonna keskusest Valkast 29,5 ja Riiast 166,6 kilomeetri kaugusel.
Zaķi (Zvārtava vald)

Zaķi on küla ("mazciems") Lätis Valka piirkonnas Zvārtava vallas. Küla asub valla keskusest Stepist 4, piirkonna keskusest Valkast 32 ja Riiast 158 kilomeetri kaugusel. Seal asuvad Zaķi bussipeatused.
Küla on kujunenud endise Zaķi mõisa ("Augustenthal") keskuse juurde. Sealsed muinaskalmed on regionaalse kaitse all olevad arheoloogiamälestised. Üks külas kasvav mänd ja Zaķi paju on looduskaitse all.
Bāci

Bāci on küla ("mazciems") Lätis Valka piirkonnas Vijciemsi vallas. Küla asub valla keskusest Vijciemsist 2,4, piirkonna keskusest Valkast 25,1 ja Riiast 154,4 kilomeetri kaugusel.
Looduskaitse all on üks külas kasvav pärn.
Kairi küla

Kairi (vanasti ka Kairis) on küla ("mazciems") Lätis Valka piirkonnas Vijciemsi vallas. Küla asub Vija jõe kaldal, valla keskusest Vijciemsist 2,1, piirkonna keskusest Valkast 25,8 ja Riiast 155 kilomeetri kaugusel.
Küla asub Ziemeļgauja kaitstaval maastikul. Seal kasvav mänd on looduskaitse all.
Lācupi

Lācupi (ka Lāčupi) on küla ("mazciems") Lätis Valka piirkonnas Vijciemsi vallas. Küla asub valla keskusest Vijciemsist 4,4, piirkonna keskusest Valkast 27,1 ja Riiast 153,5 kilomeetri kaugusel.
Mežmuiža

Mežmuiža on küla ("mazciems") Lätis Valka piirkonnas Vijciemsi vallas. Küla asub Daudzupīte oja kaldal, valla keskusest Vijciemsist 6,2, piirkonna keskusest Valkast 28,8 ja Riiast 160,7 kilomeetri kaugusel.
Aastal 1895 rajati külla Vijciemsi käbikuivati, mis on vanim käbikuivati Lätis. Kuivati hoone on riikliku kaitse all olev arhitektuurimälestis.
Looduskaitse all on üks külas kasvav mänd ja Stampvēveri tamm.
Peņģi

Peņģi (ka Penģi) on küla ("mazciems") Lätis Valka piirkonnas Vijciemsi vallas. Küla asub Vija jõe kaldal, valla keskusest Vijciemsist 4, piirkonna keskusest Valkast 26,7 ja Riiast 153,1 kilomeetri kaugusel.
Punkales

Punkales on küla ("mazciems") Lätis Valka piirkonnas Vijciemsi vallas. Küla asub Vija jõe kaldal, valla keskusest Vijciemsist 9,6, piirkonna keskusest Valkast 32,3 ja Riiast 149,9 kilomeetri kaugusel.
Sūbri

Sūbri on küla ("mazciems") Lätis Valka piirkonnas Vijciemsi vallas. Küla asub Vija jõe kaldal, valla keskusest Vijciemsist 6,4, piirkonna keskusest Valkast 29,1 ja Riiast 149,8 kilomeetri kaugusel.
Külas asuvad Paēžase muinaskalmed on regionaalse kaitse all.
Hambergeni ühisvald

Hambergen on valdade ühendus ("Samtgemeinde") Saksamaal Alam-Saksimaal Osterholzi kreisis.
Selle pindala on 135,02 km². 31. detsembril 2017 elas seal 11 778 inimest. Selle keskus on Hambergen.
Samtgemeinde Hambergen koosneb järgmistest valdadest:
Axstedt

Axstedt on vald Saksamaal Alam-Saksi liidumaal Osterholzi kreisis.
Valla pindala on 10,70 km². 31. detsembril 2017 elas seal 1161 inimest.
See kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Vēveri (Kārķi vald)

Vēveri (vanasti ka Saloši) on küla ("ciems") Lätis Valka piirkonnas Kārķi vallas. Küla asub merepinnast 95 meetri kõrgusel, valla keskusest Kārķist 8,5, Riiast 147 ja piirkonna keskusest Valkast 21 kilomeetri kaugusel. Seal asub Vēveri bussipeatus. Üks külas kasvav põline pärn on looduskaitse all.
Veckārķi

Veckārķi on küla ("ciems") Lätis Valka piirkonnas Kārķi vallas. Küla asub Akmene jõe kaldal, merepinnast 60 meetri kõrgusel, Riiast 149, valla keskusest Kārķist 1,9 ja piirkonna keskusest Valkast 28 kilomeetri kaugusel. 
Veckārķi tekkis endise Vana-Kaarküla mõisa ("Alt-Karkel") keskuse juurde. Seal asub Veckārķi bussipeatus. 
Elanikkond.
&lt;table&gt;&lt;tr valign=top&gt;&lt;td&gt;
&lt;td&gt;
Skaalafunktsioon

Skaalafunktsioon on matemaatiline funktsioon, mis kirjeldab skaalapunktide (-jaotiste) skaalal paiknemise seaduspärasust.
Enamikul juhtudel soovitakse lineaarset skaalafunktsiooni. Näiteks ampermeetrite puhul soovitakse, et skaala jaotised paikneksid skaalal osuti poolt sellel läbitud lõigu pikkuse lineaarses vastavuses ampermeetrit läbiva elektrivoolu suurusele.
Tüüpilisemad skaalafunktsioonid on veel ruutfunktsioon ja logaritmiline või eksponentsiaalne funktsioon.
Ruutfunktsioon saadakse tihti füüsikalise seose tõttu – näiteks ruutseose tõttu pinge ja võimsuse vahel.
Logaritmiline või eksponentsiaalne funktsioon realiseeritakse tihti elektrooniliste vahenditega. Näiteks audiosignaali (heli) nivoo logaritmilistes mõõturites kasutatakse selleks p-n-siirde (pooljuhtdioodi) pingelangu logaritmilist sõltuvust seda läbivast voolust.
Siriono keel

Siriono keel on tupii-guaranii keelkonda kuuluv keel, mida räägivad tänapäeva Boliivia kirdeosas El Beni ja Santa Cruzi departemangus elavad sirionod.
2011. aastal hinnati keele kõnelejate arvuks 190, sealhulgas 30 monolinguaali.
Michael Fincke

Edward Michael Fincke (sündinud 14. märtsil 1967 Pittsburghis) on Ameerika Ühendriikide õhuväelane ja NASA astronaut.
Fincke liitus 1990. aastal Ameerika Ühendriikide õhuväega, kus ta seisuga veebruar 2019 oli koloneli auastmes. Ta valiti astronaudiks 1996. aastal ja on osalenud missioonil STS-134 ning olnud Rahvusvahelise kosmosejaama 9. ekspeditsiooni liige ja 18. ekspeditsiooni komandör.
Jaanuaris 2019 teatas NASA, et Fincke on määratud CST-100 Starlineri esmalennu meeskonda. Ta asendas Eric Boe, kes eemaldati missioonilt tervislikel põhjustel.
Palomari observatoorium

Palomari observatoorium on observatoorium, mis asub San Diego maakonnas Palomari mäel.
Observatooriumi omanik on California Tehnoloogiainstituut. Lisaks California Tehnoloogiainstituudile saavad seal vaatlusaega ka instituudi partnerid, kelle hulgas on Jet Propulsion Laboratory ja Cornelli Ülikool.
ABB AS

ABB AS on energeetika ja automaatikaga tegelev Eesti aktsiaselts. ABB AS kuulub ettevõttele ABB. Ettevõtte peakontor asub Harju maakonnas Jüril.
Aasta 2021 seisuga asus Jüris kolm tehast: ühes toodetakse mootoreid ja generaatoreid, teises sagedusmuundureid ning kolmandas elektrijaotusseadmeid. Aga augustis sai teada, et aasta lõpuks otsustati elektrijaotusseadmete tootmisüksuse sulgeda ja umbes sada töötajat koondada.
Ettevõte asutati 31. detsembril 1991.
Seisuga 2016 töötas ettevõttes umbes 1500 inimest, 2019. aastal 1296 inimest, 2020. aastal 1184 inimest.
2008 pälvis ettevõte aasta ettevõtte aunimetuse. Mitmel aastal on saadud aasta investori aunimetus.
2019. aastal oli käive 158,2 mln. eurot
ABC Supermarkets

ABC Supermarkets AS – 2002. aastal asutatud Eesti jaekett, mille ostis 2020. aastal Selver. Ostutehinguga sai Selver kõigi ABC Supermarketsi kaupluste omanikuks. Selveri jaeketi koosseisu läksid: 16 Comarketi kauplust Harju-, Pärnu- ja Tartumaal, kaks Delice’i toidupoodi Viimsis ja Pärnus ning Solarise toidupood. ABC Supermarketsi 2018. aasta müügitulu oli 57,4 miljonit eurot.
Ajalugu.
ABC Supermarkets asutati 2002. aastal, kui ettevõte ostis 10 SPARi kaubamärgi all tegutsenud kauplust. Ettevõte hakkas kauplusi viima Comarketi kaubamärgi alla 2003. aastal. 
ABC Supermarkets pani Delice’i kaubamärgile aluse, kui 2009. aastal avatud Solarise toidupoe kontseptsioonist kasvas välja uus kaubamärk Delice. 
ABC Supermarkets AS tegutses kuni 2009. aastani Comarket AS ärinime all, siis jätkati ABC Supermarkets AS nime all. Ärinimi muutus seoses sellega, et ettevõte alustas opereerimist mitme kaubamärgi all.
ABC Supermarketsi jaeketi ostis 2020. aastal Selver. ABC Supermarketsile kuulusid Comarket, Delice ja Solarise toidukauplus, mis kuuluvad alates ostutehingust Selveri jaeketti. Kaupluste müügipind oli 12 300 ruutmeetrit.
Bauroc

AS Bauroc (varasema nimega AS Aeroc Jämerä) on Eesti ehitusettevõte, mis toodab poorbetoontooteid; ühtlasi Põhja-Euroopa suurim poorbetoontoodete valmistaja. Ettevõte (täpsemalt kontserni) tütarettevõtted asuvad Lätis, Leedus ja Soomes. AS Bauroci omanik on AS Yaico.
Ettevõte asutati 2001.
Ettevõtte tehased asuvad Virumaal Andjas ja Kohtla-Järve Ahtme linnaosas.
Ettevõte kasutab kahte kaubamärki: bauroc ja ROCLITE.
Fabian Delph

Fabian Delph (sündinud 21. novembril 1989 Bradfordis) on Inglismaa endine jalgpallur. Ta mängis poolkaitsja või vasakkaitsjana erinevates Inglismaa klubides ja Inglismaa jalgpallikoondises.
Ta alustas klubikarjääri kodulinnas Bradford Citys. 2001. aastal liitus ta Leeds Unitediga ning klubi põhimeeskonnas tegi ta debüüdi 2007. aastal. Leeds Unitedi põhikoosseisus mängis ta hooajal 2008–09 Inglismaa tugevuselt kolmandas liigas ja lõi kuus väravat. 2009. aastal valiti ta The Football League'i aasta noormängijaks.
2009. aasta augustis liitus Delph Inglismaa kõrgliiga klubiga Aston Villa. Esimesel kolmel hooajal sai ta Aston Villas võrdlemisi vähe mänguaega, kuid kuulus järgmisel kolmel hooajal Aston Villa põhikoosseisu. Esimese värava Premier League'is lõi ta 4. detsembril 2013 mängus Southamptoni vastu. Aastatel 2014 ja 2015 valiti ta Aston Villa hooaja parimaks mängijaks.
2015. aasta juulis sõlmis ta viieaastase lepingu Manchester Cityga. Hooaegadel 2017–18 ja 2018–19 tuli ta klubiga Inglismaa meistriks. 2019. aasta juulis sõlmis ta kolmeaastase lepingu FC Evertoniga.
Debüüdi Inglismaa jalgpallikoondises tegi ta 3. septembril 2014 sõprusmängus Norra vastu. Ta kuulus Inglismaa koondisse 2018. aasta maailmameistrivõistlustel.
Vaba Akadeemia

Vaba Akadeemia, sihtasutus ACADEMIA ARTIUM LIBERALIUM ühendab Eesti õppejõude, teadlasi, mõtlejaid ja õppijaid.
Akadeemia asutasid Marju Lepajõe, Mihhail Lotman, Ülar Ploom, Hardo Pajula, Maria-Kristiina Lotman.
Alieši

Alieši on küla ("mazciems") Põhja-Lätis Valka piirkonna Valka vallas. Küla asub merepinnast 67 meetri kõrgusel Valka linna piiril.
Küla rajati suvilapiirkonna. Selle moodustavad kaks suvilakooperatiivi - Alieši ja Celtnieks. Nõukogude perioodil eraldati seal suvilate tarbeks 800 krunti, neist hoonestatud on 600. Celtnieksi suvilakooperatiivi alad on tänapäeval liidetud Valka linnaga.
Alieši jääb Põhja-Vidzeme biosfääri kaitsealale.
Bērzezers

Bērzezers on küla ("mazciems") Põhja-Lätis Valka piirkonna Valka vallas. Küla asub merepinnast 70 meetri kõrgusel valla põhjaosas, samanimelise järve kaldal. Bērzezers asub Valkast 10 ja Härgmäest 5 kilomeetri kaugusel.
Bērzezers rajati suvilapiirkonnana. Asula jääb Põhja-Vidzeme biosfääri kaitsealale. Külas kasvav Bērzezersi tamm on looduskaitse all. Seal asub Brīdaga bussipeatus.
Kalnstaldoti

Kalnstaldoti on küla ("mazciems") Põhja-Lätis Valka piirkonna Valka vallas. Küla asub maantee A3 ääres, valla keskusest Lugažist 4,2, piirkonna keskusest Valkast 4,8 ja Riiast 154,3 kilomeetri kaugusel. Kalnstaldoti jääb Põhja-Vidzeme biosfääri kaitsealale.
Ķeizarpurvs

Ķeizarpurvs on küla ("mazciems") Põhja-Lätis Valka piirkonna Valka vallas. Küla asub valla põhjaosas, valla keskusest Lugažist 8,8, piirkonna keskusest Valkast 9,4 ja Riiast 168,3 kilomeetri kaugusel. 
Külast põhja pool asub Ķeizari soo. Ķeizarpurvs jääb Põhja-Vidzeme biosfääri kaitsealale.
Cantiga de amigo

Cantiga de amigo (, galeegi: [kaŋˈtiɣa ðe aˈmiɣo]), ka cantiga d'amigo (keskaegne kirjapilt), sõna-sõnalt "sõbralaul" või "laul sõbrast", on üks keskaegse lüürilise luule žanre. See on pärit Pürenee poolsaare loodenurgast, Galiciast. Seda eristab teistest keskaegse luule žanridest lähtumine naissoost minategelasest ja tema vaatepunktist. Vanimad säilinud näited pärinevad umbes 1220. aastatest, ja enne 1300. aastat on neid kokku loodud ligi viissada.
2003. aastal anti välja 500 teksti koondväljaanne, mis on tõlgitud ka inglise keelde.
Allikad.
"Cantiga d'amigo"'sid leidub enim kahes laulukogumikus, mis on itaalia humanisti Angelo Colocci initsiatiivil 16. sajandi algul (1525. aasta paiku) Itaalias ümber kirjutatud: "Cancioneiro Colocci-Brancuti" asub Lissaboni Rahvusraamatukogus ja "Cancioneiro da Vaticana" Vatikani raamatukogus. Lisaks on leitud seitse laulu 13. sajandi keskpaika dateeritud käsikirjalehel, mis on tuntud nime all Pergaminho Vindel (Vindel MS M979), Martín Codaxi nimeliselt huglaarilt koos muusikaga kuuele tekstile.
Teemad.
"Cantiga d'amigo" minategelane on peaaegu alati tütarlaps, või siis tema ema, sõbratar või vahel ka tütarlapse peigmees. Tüdruk võib pöörduda tekstis mõne poole kolmest viimatinimetatust või ükskõik kes neist võib pöörduda tema poole. Erinevaid olukordi on oluliselt rohkem kui "cantiga d’amor" žanris. "Sõbralaulud" kujutavad endast suurimat armastuslüürika kogumit keskaegsest Euroopast, mis edastab naise häält.
Vorm.
Stiililiselt iseloomustab "cantiga d'amigo"'sid lihtne stroofiline vorm, kordused, variatsioonid ja parallelismid, samuti on 90% tekstidel refrään.
"Cantiga d'amigo"'l on leitud ühisjooni "jarcha"'-nimelise mosaraabia luuležanriga, kuid naispeategalane ja armastuseteema võivad olla ka vaid 
kokkusattumus.
Autorid.
On teada 88 “sõbralaule” kirjutanud luuletajat, kõik mehed, tuntuimad neist Portugali kuningas Dinis (52 laulu), Johan Airas de Santiago (45 laulu), Johan Garcia de Guilhade (22 laulu), Juião Bolseiro (15 laulu), Johan Baveca (13 laulu), Pedr' Amigo de Sevilha (10 laulu), João Zorro (10 laulu), Pero Meogo (9 laulu), Bernal de Bonaval (8 laulu), Martim Codax (7 laulu). Ka vaid ühe laulu loonud Mendinho on kaasaegsete poolt tituleeritud silmapaistvaks luuletajaks.
Glen Moss

Glen Robert Moss (sündinud 19. jaanuaril 1983 Hastingsis) on Uus-Meremaa jalgpallur. Ta mängib väravavahina Austraalia kõrgliiga klubis Newcastle Jets.
Ta alustas klubikarjääri 2000. aastate alguses, mängides muuhulgas Austraalia kõrgliiga klubides Sydney Olympic ja New Zealand Knights ning hooajal 2006–07 Rumeenia kõrgliigas Dinamo Bucureștis.
Alates 2007. aastast on ta mänginud ainult A-League'i klubides. Aastatel 2007–2009 ja 2012–2017 kuulus ta Wellington Phoenixi, 2009–2010 Melbourne Victory, 2010–2012 Gold Coast Unitedi ning kuulub alates 2017. aastast Newcastle Jetsi ridadesse. 2016. aastal valiti ta Wellington Phoenixi aasta mängijaks.
Uus-Meremaa jalgpallikoondisse kuulus Moss aastatel 2006–2017. Ta osales Uus-Meremaa koondisega 2010. aasta maailmameistrivõistlustel, 2009. ja 2017. aasta FIFA konföderatsioonide karikaturniiril, 2004., 2008. ja 2012. aasta Okeaania meistrivõistlustel.
Fabinho

Fábio Henrique Tavares (tuntud kui Fabinho; sündinud 23. oktoobril 1993) on Brasiilia jalgpallur. Ta mängib kaitsva poolkaitsja või paremkaitsjana Saudi Araabia kõrgliiga klubis Al-Ittihad.
Ta alustas klubikarjääri kodumaal Fluminenses. 2012. aasta juunis liitus ta Portugali kõrgliiga klubiga Rio Ave, kuid suundus juba järgmine kuu Madridi Reali duubelmeeskonda Real Madrid Castilla, mängides hooajal 2012–13 meeskonnaga Hispaania esiliigas. Ainsa mängu Madridi Reali esindusmeeskonnas tegi ta 8. mail 2013 liigamängus Málaga vastu.
2013. aasta juulis liitus ta Prantsusmaa kõrgliiga klubiga Monaco, kus mängis järgmised viis hooaega. Hooajal 2016–17 tuli ta Monacoga Prantsusmaa meistriks. See hooaeg oli Fabinho jaoks üheksa väravaga individuaalselt ka kõige edukam.
2018. aasta mais sõlmis ta lepingu Liverpooliga. Esimese värava Inglismaa kõrgliigas lõi ta 26. detsembril 2018 mängus Newcastle Unitedi vastu. Hooajal 2018–19 võitis ta Liverpooliga Meistrite Liiga.
Suvel 2023 liitus ta ligi 46 miljoni euro eest Al-Ittihadiga.
Debüüdi Brasiilia jalgpallikoondises tegi Fabinho 7. juunil 2015 sõprusmängus Mehhiko vastu. Ta on kuulunud Brasiilia koondisse 2015. aasta Copa Américal ja 2016. aastal Copa América Centenariol.
Mauro Zárate

Mauro Matías Zárate (sündinud 17. märts 1987 Haedos) on Argentina jalgpallur. Ta mängib ründaja või ründava poolkaitsjana Argentina kõrgliiga klubis Platense.
BTA Baltic Insurance Company

BTA Baltic Insurance Company on Baltimaades tegutsev Lätis registreeritud kindlustusettevõte. Alates 2016 kuulub 90% BTA Baltic Insurance Company aktsiatest ettevõttele Vienna Insurance Group AG ja 10% aktsiatest ettevõttele Balcia Insurance SE.
Ettevõte asutati 1993.
Eestis tegutseb BTA Baltic Insurance Company Eesti filiaal.
Balti Meediateabe AS

Balti Meediateabe AS oli Eesti meediauuringuid teostav ettevõte. Ettevõtte juhataja oli Margo Veskimägi. 2001 ühines Balti Meediateabe AS ettevõttega AS Emor.
1997. aastal oli ettevõtte 60% aktsiate omanik Soome turu-uuringute firma Gallup, ülejäänud 40% firmast kuulus Eesti aktsiaseltsile Emor.
Ettevõte tegutses kaubamärgi BMF Gallup Media all.
Cramo

Cramo Oyj on Soome ettevõte, mis rendib ehitusseadmeid ja -masinaid. 
Ettevõte asutati 1953.
Eestis tegutseb sellele ettevõttele kuuluv Cramo Estonia AS.
Ibeerid

 
Ibeerideks nimetasid antiikautorid Pürenee poolsaare ida- ja lõunaosa rahvaid, et eristada neid sisemaa rahvastest, kelle kultuur ja kombed olid teistsugused. Neist rahvastest kirjutasid Hekataios, Herodotos, Strabon ja Avienus, mainides hiljemalt alates 6. sajandist eKr järgmisi rahvanimesid: eliisikud, sordonid, tserretaanid, airenosiid, andosiinid, bergistaanid, ausetaanid, indigeedid, kastellaanid, latsetaanid, lajetaanid, kossetaanid, ilergeedid, jaketaanid, suessetaanid, sedetaanid, ilerkavoonid, edetaanid, kontestaanid, oretaanid, bastetaanid ja turdetaanid.
Strabon ja Appianos nimetasid Ibeeriaks Pürenee poolsaare ala. 
Ajalugu.
Kuigi antiikallikad ei ole konkreetsete rahvaste asualades ja loetelus alati üksmeelel, oli kreeklaste ja roomlaste jaoks ibeeride põhitunnuseks nähtavasti keel, sest ibeerikeelsed raidkirjad esinevad laias laastus alal, mis antiikallikate järgi oli ibeeride asuala: rannikuvööndil, mis kulgeb endisest Languedoc-Roussilloni piirkonnast kuni Alicanteni ning ulatub sisemaale Ebro jõeorus, Segura jõeorus, La Mancha lõuna- ja idaosas ning Guadalquiviri ülemjooksu orus.
Arheoloogiline ibeeri kultuur ei ole ühtne, vaid koosneb selgelt eristuvatest kultuuridest, millel on sageli ühisjooni ja mis mõnikord on seotud ka mitteibeeri rahvastega.
Kirjalikud allikad.
Ibeere mainisid esimestena kreeka ajaloolased ja geograafid. Nad nimetasid ibeerideks ka Ibeeria kuningriigi rahvast praeguse Gruusia alal. Algselt kasutasid kreeklased seda sõna Vahemere lääneranniku kohta ja hiljem kogu Pürenee poolsaare kohta. Ibeeriaks nimetati ka kõiki selle rahvaid kokku.
Cramo Estonia

AS Cramo Estonia (varasema nimega "AS Ehitustööriist") on Eesti ettevõte, mis rendib ehitusseadmeid ja -masinaid; ühtlasi Eesti suurim ettevõte selles valdkonnas. Aastast 2001 kuulub AS Cramo Estonia kontserni Cramo Oyj.
Ettevõte asutati 1995. aastal nime "AS Ehitustöörist" all.
Entec Eesti

OÜ Entec Eesti on Eesti projekteerimis- ja konsultatsiooniettevõte.
Ettevõte asutati 1990 nimega AS "Entec" (allikates ka AS ENTEC). 2007–2011 kandis ettevõte nime AS "Pöyry Entec". Nime muutus tulenes sellest, et sel perioodil kuulus ettevõte Helsingi börsil noteeritud konsultatsioonifirmade kontserni Pöyry Plc. Alates 2011 kannab ettevõte nime OÜ Entec Eesti.